**Кеген аудандық қоғамдық кеңесі отырысының**

**№ 11 ХАТТАМАСЫ**

Кеген ауылы 7 қараша 2023 жыл.

Отырыстың төрағасы: Нұғман Алмасбек Нөкербанұлы- қоғамдық кеңестің төралқа мүшесі.

Хатшысы- Қозыбағар Тұраш Асырандықызы- қоғамдық кеңестің хатшысы.

Қатысқан қоғамдық кеңес мүшелері:

1. Батырханұлы Мұхтар
2. Біржансалова Тоғжан Қанатқызы
3. Досымбеков Сабыр
4. Көнеева Бақытгүл Демежанқызы
5. Мейманқұлов Болат
6. Сатенов Байболат Асқарбайұлы
7. Әлдибек Ерлан Жақыпбекұлы

Себепті жағдайлармен қоғамдық кеңес мүшелері: Х.Зықаев, Ғ.Бейқұтбай, Т.Узекбаев, Ш.Жанбабаева, Ү.Албанов қатысқан жоқ.

**К Ү Н Т Ә Р Т І Б І:**

1. Аудандық қоғамдық кеңес құрамына мүше қабылдау.
2. Кеген аудандық мәслихатының 2022 жылғы 26 желтоқсандағы № 45-148 «Кеген ауданының 2023-2025 жылдарға арналған бюджеті туралы» шешіміне өзгерістер енгізу туралы шешімінің жобасын талқылау.
3. Кеген аудандық мәслихатының «Кеген ауданында мүгедектігі бар балалар қатарындағы кемтар балаларды оқыту жоспары бойынша үйде оқытуға жұмсаған шығындарын өндіріп алу тәртібін және мөлшерін айқындау туралы» шешімінің жобасын талқылау.
4. Ауданның «Құрылыс, сәулет және қалақұрылысы бөлімі» мемлекеттік мекемесінің атқарып отырған және алдағы уақытта атқаратын жұмыстары жайлы есебі.

**Күн тәртібіндегі бірінші мәселе** бойынша:

Кеген ауданының Қоғамдық кеңесінің мемлекеттік органнан өкілдік ететін мүшесі Сатенов Байболат Асқарбайұлы зейнеткерлік демалысқа шыққандықтан, азаматтық қоғам өкілі ретінде қоғамдық кеңес мүшелігінде қалдырылсын.

Қазақстан Республикасының 2015 жылғы 2 қарашадағы «Қоғамдық кеңестер туралы Заңының» талаптарына сай әзірленген Кеген ауданының Қоғамдық кеңес туралы үлгілік ережесінің 31 және 33 тармақтарына сәйкес Кеген аудандық мәслихатының төрағасы аудандық қоғамдық кеңестің мемлекеттік органнан өкілдік ететін мүшелігіне аудандық мәслихат аппаратының бас маманы Әлдибек Ерлан Жақыпбекұлын ұсынып отыр.Осы ұсынысқа сәйкес Кеген аудандық мәслихаты аппаратының бас маманы Әлдибек Ерлан Жақыпбекұлы аудандық қоғамдық кеңестің мемлекеттік органнан өкілдік ететін мүшесі болып қабылданды.

**Күн тәртібіндегі екінші мәселе** бойынша:

Кеген аудандық мәслихатының 2022 жылғы 26 желтоқсандағы № 45-148 «Кеген ауданының 2023-2025 жылдарға арналған бюджеті туралы» шешіміне өзгерістер енгізу туралы шешімінің жобасы жайлы ауданның «Экономика және қаржы бөлімі» мемлекеттік мекемесінің басшысы Шәлдибеков Азамат Ғалымұлы хабарлама жасады.

Ауданның қоғамдық кеңесінің отырысы күн тәртібіндегі мәселені қарап, талқылай келе **ШЕШІМ ҚАБЫЛДАДЫ:**

Кеген аудандық мәслихатының 2022 жылғы 26 желтоқсанындағы № 45-148 «Кеген ауданының 2023-2025 жылдарға арналған бюджеті туралы» шешіміне өзгерістер енгізу туралы шешімінің жобасы енгізілген өзгерістерімен аудандық мәслихат сессиясына ұсынылсын.

**Күн тәртібіндегі үшінші мәселе** бойынша:

Кеген аудандық мәслихатының «Кеген ауданында мүгедектігі бар балалар қатарындағы кемтар балаларды оқыту жоспары бойынша үйде оқытуға жұмсаған шығындарын өндіріп алу тәртібін және мөлшерін айқындау туралы» шешімінің жобасымен ауданның «Жұмыспен қамту және әлеуметтік бағдарламалар бөлімі» мелекеттік мекемесінің басшысы Оразова Бибігүл Айтжанқызы таныстырып өтті.

Ауданның қоғамдық кеңесінің отырысы күн тәртібіндегі мәселені қарап, талқылай келе **ШЕШІМ ҚАБЫЛДАДЫ:**

Кеген аудандық мәслихатының «Кеген ауданында мүгедектігі бар балалар қатарындағы кемтар балаларды оқыту жоспары бойынша үйде оқытуға жұмсаған шығындарын өндіріп алу тәртібін және мөлшерін айқындау туралы» шешімінің жобасы мақұлданып, мәслихат сессиясына ұсынылсын.

**Күн тәртібіндегі төртінші мәселе** бойынша:

Ауданның «Құрылыс, сәулет және қалақұрылысы бөлімі» мемлекеттік мекемесінің атқарып отырған және алдағы уақытта атқаратын жұмыстары жайлы бөлім басшысы Маусымбаев Дархан Оралбайұлы баяндама жасады.

Қойылған сұрақтар:

А.Нұғман – Бөлексаз ауылындағы мәдениет үйі биыл бітпейді. Оған қандай шара көресіздер?

-Жауап: Мердігермен жасалған келісім шарт мерзімі 2023 жылдың желтоқсан айының соңында бітеді. Осы мерзімге дейін жұмыс бітпесе мердігерді 2024 жылдың қаңтар айында сотқа береміз.

-Б.Мейманқұлов: «Сем-Шоғы Құрылыс Сервис » ЖШС-ы ауданда бірнеше нысан құрылысын ұтып алған екен. Бір нысанның құрылыс жұмысын көруге барсақ, құрылысты бақылауға жауапты адам тездетіңіздер, екінші нысанға кетуім керек, асығыспын дейді. Сонда бір адам барлық нысанды бақылайды ма? ЖШС басшыларына ескерту керек.

-А.Нұғман: Кеген ауылының ішінде иелері көшіп кеткен, бұзылған үйлер көп, Әр жерде үйінділер, бұзылған үйлердің қабырғалары тұр, жанында ұсақ балалар ойнап жүр. Біріншіден бұл жағдай ауылдың келбетін бұзып тұрса, екіншіден құлап кетсе адам өміріне қауіпті. Сондықтан ауылдық округпен бірлесіп, бұзылған үйлерге түгендеу жұмысын жүргізіп, бұрынғы иелерінен алып, тұрғын үй салуға жер учаскесін сұраушы азаматтарға беру керек шығар.

-Жауап:

М.Батырханұлы—аудан әкімінің орынбасары, қоғамдық кеңес мүшесі:

Ұсынысыңыз орынды. Биыл осындай 77 учаске анықталып, иелерінен алынды.

-А.Нұғман: Сондай-ақ Кеген ауылының қоқыс төгетін жері қоқысқа толып кеткен, ауыл адамдары қоқысты ретсіз тиісті орынның сыртына төгуде. Осыны ретке келтіру керек.

Жауап: Ескертуіңіз орынды. Бұл жұмысқа ауданның «Тұрғын үй коммуналдық шаруашылығы, жолаушылар көлігі, автомобиль жолдары және тұрғын үй инспекциясы бөлімі» мемлекеттік мекемесі жауап береді.

А.Нұғман: аудандық қоғамдық кеңес атынан аталған мекемеге хат жолдап, мәселені қоғамдық кеңес отырысында кеңінен талқылауымыз керек деп есептеймін.

Хабарламаны тыңдап, талқылай келе ауданның қоғамдық кеңесі **ШЕШІМ ҚАБЫЛДАДЫ:**

1. Ауданның «Құрылыс, сәулет және қалақұрылысы бөлімі» мемлекеттік мекемесінің атқарып отырған және алдағы уақытта атқаратын жұмыстары жайлы бөлім басшысы Маусымбаев Дархан Оралбайұлының есебі еске алынсын.

2. Бүгінгі отырыс барысында ауданның «Құрылыс, сәулет және қалақұрылысы бөлімі» мемлекеттік мекемесінің атқарып отырған жұмыстарына айтылған ұсыныстар мен сын ескертпелерден тиісті қорытынды шығарып, оны орындау үшін тиісті шара жасап, атқарылған жұмыстар жайлы аудандық қоғамдық кеңеске желтоқсан айының 15-ші жұлдызына хабарлама беру, бөлім жұмысын жандандыру бөлім басшысы Д.Маусымбаевқа ұсынылсын.

Осы шешімдер қабылдансын деген аудандық қоғамдық кеңес мүшелерінің дауыс берулерін сұраймын.

Түсіріңіздер, жақтап 8 дауыс.

Қарсы, қалыс жоқ.

Қаулы қабылданды.

**Аудандық қоғамдық кеңестің төралқа мүшесі,**

**қоғамдық кеңес төрағасының м.у.а. А.Нұғман**

**Аудандық қоғамдық кеңестің хатшысы Т.Қозыбағар**